Downloaded from YTS.MX
Official YIFY movies site: YTS.MX
February 2,
dating anniversary namin.
FEBRUARY 2, 2008
Napaka-close namin ng boyfriend ko.
Saka masaya.
Mahal ko siya
walang kondisyon 'yon.
Eloá e Lindemberg,
walang hanggang pag-ibig.
MAKALIPAS ANG WALONG BUWAN
'Yong pakiramdam ng paghihiganti.
Maraming magbabayad nito.
Maraming mahihirapan at iiyak.
PULIS
OCTOBER 13, 2008 9:00 P.M.
Tumawag 'yong pulis gamit 'yong phone ng asawa ko.
Natakot ako bigla.
Sabi ko, "Naaksidente ba siya?"
"May bumangga ba sa kanya? Okay ba siya? Nakaka-usap?"
Sabi niya, "Ayos lang siya."
"Pero 'yong anak mo, naka-lock sa apartment."
"Nakakulong siya. Ikinulong siya ng boyfriend niya."
ELOÁ THE HOSTAGE: LIVE ON TV
CDHU - OCTOBER 13, 2008 2:00 P.M.
No'ng araw na na-kidnap siya,
pagdating ko sa bahay,
katok ako nang katok sa pinto…
Tawag ako nang tawag, bumaba ako, sumisigaw na 'ko, pero walang sumasagot.
Naisip ko, "Nakatulog siguro 'yong kapatid ko."
"Imposible 'yon."
Pagdating ko sa bahay, nakita ko sa malayo si Douglas
nakaupo sa entrance ng building.
Sabi niya, "Nawala si Eloá." Tinanong ko, "Ano?"
Doon na siya sumigaw galing sa loob, "Umalis ka o babarilin kita!"
Nakilala namin…
"Lindemberg, ikaw ba 'yan?"
"Nandito ako sa loob, aalis lang ako kapag patay na ako."
"Papatayin ko si Eloá."
"Papatayin ko 'yong mga tao rito pati si Nayara."
'Yong kapatid kong si Eloá, sila Nayara, Victor at Iago.
No'ng nalaman kong nasa loob sila,
di ako makapaniwala.
Hindi ako makapaniwalang nangyayari 'yon.
5 HOURS NA HOSTAGE
Sabi niya, "Wag kang tatawag ng pulis." Sabi ko, "Hindi."
Nag-aalala 'yong tatay ni Victor sa kanya kasi wala siya maghapon
at pinara 'yong police car para humingi ng tulong.
No'ng dinala niya ako sa lugar na 'yon, alam kong magulo do'n.
Sa totoo lang, wala pang 200, 300 meters mula ro'n,
maraming nagbebenta ng drugs.
Umakyat si Sergeant Atos, sinabi namin,
"Wag kang lumapit sa pinto baka barilin ka niya."
Nakita ni Lindemberg 'yong police car,
sobrang kinabahan siya.
"Sinabi nang wag tumawag ng pulis! Papatayin ko 'tong lahat."
Tumawag ako para makipag-negotiate tapos minura niya ako.
- …'tong 'tang inang girlfriend ko- - Hindi mo ako girlfriend.
Shut up!
Sabi ko, "Wag mong gawin 'yan. Relax lang." Pinapakalma ko siya.
"Tumigil na tayo rito. Wala ka naman talagang ginawa."
"Kung pakakawalan mo sila, ayos na."
Marami siyang pinagdaanan.
Minsan kalmado siya, para kaming mag-bestfriend mag-usap.
Madalas, kabado siya.
Tapos nag-decide ang mga officers na kailangang tawagan ang GATE.
Expert dito ang GATE.
Pag may problema ang society, tinatawagan ang pulis.
Pag may problema ang mga pulis, tinatawagan nila ang GATE.
Kadalasan, okay ang resulta ng GATE.
Dumating ang negotiating team, kinausap nila si Atos,
at inalam kung ano ang sitwasyon.
Naghahanap ng pupuwestuhan ang tactical team,
kasi puwede kaming pumasok anumang oras.
Puwedeng pumatay ang sniper o magdulot ng matinding sugat.
Trabaho ng negotiator
na ipaintindi sa kidnapper
na pinakamagandang gawin 'yong napag-usapang solusyon.
Mas okay kung makulong ka. Malala 'yong isang option.
At sa kaso ni Eloá, may mapanganib na bias,
'yong emotional disturbance.
Napaka-sensitive ng lahat sa sitwasyon na 'to.
Dumating ang GATE sakay ng van, naka-ready na.
Pumasok ako sa loob ng van, nakipag-negotiate ako mula ro'n.
Ano'ng gusto mo? Sabihin mo para matulungan kita.
- Ano'ng gusto ko? - Oo.
Gusto kong patayin si Eloá at palayain si Barbie.
Sa negotiation,
sabi niya, "Gusto kong kausapin 'yong nanay ni Eloá, 'yong biyenan ko."
Kunin na natin siya.
Sabi niya pag nakausap niya 'yong biyenan,
pakakawalan niya si Eloá.
Dinala nila 'yong nanay. Tumawid kami ng kalsada.
May bulletproof shield ako, nasa…
nasa likod kaming dalawa ng shield.
Ibinigay nila 'yong phone, sabi niya,
"Di ba sabi ko may gagawin akong katarantaduhan?"
"Pero di ka naniwala."
Sabi ko, "Liso, oo. Pero akala ko sa sarili mo."
"Anak, wag mong gawin 'to."
"Wag, please."
"Pakawalan mo sila, bumaba ka."
"Pupunta ako kahit saan ka pumunta. Hindi ako aalis."
Nagbago na siya.
Parang- Sabi niya, "Hindi."
"Kung di siya sa 'kin, di siya mapupunta sa iba."
"Di siya makakalabas nang buhay."
9 HOURS NA HOSTAGE
Sinabi ko sa phone, "Pakawalan mo siya. Hindi, hindi ko siya pakakawalan."
"Pero sinabi mo 'yon." "Nagbago ang isip ko."
Ako ang unang reporter
na nakarating sa crime scene, marami akong nakasalubong na tao.
Nasa labas lahat ang mga residente
ng housing complex.
At napagtanto ko
di normal ang sitwasyon na 'yon.
Kaya inaral ko 'yong nangyayaring kidnapping,
pati na rin 'yong ibang mga sangkot dito.
Sino si Eloá?
Ano ang pagkatao ni Lindemberg?
Parang kasali sila sa plano.
Minsan, dinala ko sila sa São Caetano.
Nagkaroon ng away. Pinigilan niya 'yong away.
Lagi niyang kasama si Eloá,
kalmado, tahimik, walang problema.
- May bad influence bang kasama? - Wala.
Love 'yon, di ba? 'Yong nakakaramdam no'n ang makakapagsabi no'n, di ba?
Tatlong taon na silang magkarelasyon, hindi isang buwan.
Di ko makakalimutang mga pangyayari.
No'ng tinanong ako ni Lindemberg na maging girlfriend niya.
TOTOONG TEXTS MULA SA DIARY NI ELOÁ
No'ng araw na sinabi ni Liso na ako ang babaeng mahal niya
at gusto niya akong pakasalan.
Wala pa akong minahal nang katulad ng pagmamahal ko sa kanya.
Sinabi niya sa 'kin lahat.
Pero wala siyang sinabi tungkol sa crush niya.
Dahil alam niyang hindi kami papayag.
Tapos kinausap kami ni Liso at sinabi namin sa kanya.
Sinabi ko na 12 years old pa lang siya.
Teenager crush lang 'yon.
Okay naman sa kanya lahat. At sabi ko, "Bawal mag-date."
"Bawal lumabas."
"Dito lang kayo sa bahay."
Nagustuhan ko siya.
Dahil sa pagiging sincere niya sa 'kin. Nagustuhan ko siya.
Para ko na siyang anak.
Ginawa ko ang lahat para sa kanya.
Wala siyang criminal record.
Bata pa siya, nagtrabaho siya.
Hindi siya magnanakaw o serial killer.
Wala. "Kailangan ba natin siyang patayin?" Di.
Ayaw niyang mawala 'yong relasyon, 'yong taong 'yon.
Maraming nagagawa ang tao para sa pag-ibig.
Ang criminal na may matinding motivation, madalas all or nothing 'yan.
Ginawa ko 'yong strategy ko.
Di puwedeng hindi ko siya kausapin nang matagal
baka makapag-isip siya at may gawin.
Di, dapat tawagan ko siya palagi.
Para hindi siya makapagpahinga.
Sabi niya, "Okay. Nakumbinsi mo ako. May pakakawalan ako."
Nakikita natin
na gumagalaw ang mga pulis sa paligid ng building
kung nasaan si Lindemberg.
Maraming nagkakagulo at may tensiyon ngayon.
VICTOR LOPES DE CAMPOS NAKALIGTAS SA HOSTAGE
Gumagawa kami ng homework sa geography.
Pupunta talaga kami sa bahay namin
para gumawa ng homework.
Pero sabi niya,
"Walang tao sa 'min. Doon tayo.
I-print natin tapos magluto tayo ng lunch."
Tanghalian na no'n.
Pagdating namin do'n, makalipas ang sampu o 20 minuto,
dumating na si Lindemberg.
Hindi niya in-expect na nando'n kami.
Nagde-date sina Nayara at Iago.
Kaya naisip niya, "Teka lang."
Akala niya
dine-date ko rin si Eloá.
Akala ko papatayin niya ako.
Doon niya sinabi na mas lalala ang sitwasyon. Magsisimula ang takot.
Sabi niya,
"Pang isang buwan 'yong dala kong bala."
Lagi niyang sinisisi si Eloá.
"Natapos ang buhay ko dahil sa 'yo."
"Naging puta ka
dahil sa 'tang inang computer at Internet."
Pag gusto niyang makita 'yong nangyayari sa labas,
kinukuha niya si Nayara at tinututukan ng baril sa mukha niya.
Binalaan niya kami, "Papatayin ko siya, pag may ginawa kayong kalokohan."
Strong din ang personality ni Nayara.
Kaya para kay Lindemberg, kasalanan ni Nayara.
Sinisi niya siya
kasi di sila nagkabalikan ni Eloá at hindi siya sinusunod.
NAGING CLOSE SI ELOÁ KAY NAYARA MATAPOS ANG BREAK UP NIYA
Sabi ni Eloá, "Di, magkakabalikan tayo."
"Pakawalan mo kami. Tapusin na natin 'to. Magkakabalikan tayo."
Pero sabi niya, "Sinasabi mo lang 'yan."
"Pagtapos nito, di ka na babalik."
"Babalik ka sa mga kaibigan mong lalaki."
Bigla akong nawalan ng malay.
Paggising ko, niyuyugyog ako ni Eloá.
"Gising na, Vitinho."
Sabi niya, "Pakawalan mo siya. Masama ang pakiramdam niya."
Maya-maya sinabi niya,
"Makinig ka, pumunta ka sa sala."
"Sige na."
Lumabas si Victor at bumababa. Pinuntahan ko siya.
Tinawagan ko si Liso. "Nagpaputok ka ba?"
Sabi niya, "Oo." "Pero bakit?"
"Para patunayang di ako mabuting tao. Mali ka tungkol sa 'kin."
TEN AND A HALF HOURS NA HOSTAGE
Hinayaan ko siya
na kumalma ng 20 minutes,
tumawag ako ulit at itinuloy 'yong strategy ko para pakawalan sila.
Tapos, mga isa't kalahati o mga dalawang oras, sabi niya,
"May pakakawalan pa ako."
Dalawang lalaki ang pinakawalan ni Lindemberg.
Ayaw umalis ni Nayara, kaibigan ng ex niya, no'ng nalaman niya
na plano niyang patayin si Eloá at magpapakamatay.
Tumatak talaga sa 'kin paglabas nina Victor at Iago,
sabi ni Victor, "Nakita mo 'yong ginagawa ng kaibigan mo?"
Nakaka-guilty 'yon.
Kasi parang kapatid ko na siya.
Close kami. Palagi kaming naglalaro ng bola.
No'ng na-feel niya na may tiwala na ako sa kanya,
nagtanong na siya tungkol kay Eloá.
"Kumusta 'yong kapatid mo?"
"Nakikipag-date ba siya? Ipakilala mo ako sa kanya."
Nagkaroon na sila ng relasyon.
NICKSON PIMENTEL KUYA NI ELOÁ
Hindi talaga magandang idea 'tong relasyon na 'to.
Magkakakilala ang mga tao do'n sa community.
May mga namatay sa drugs, naaresto 'yong iba, lahat ng klase…
Pare-parehong naglalaro ng bola at ping pong 'yong mga bata.
At di ko nakakalaro 'yong mga batang 'yon.
Hindi nila ako kaibigan.
Nakita kong kasama nila si Lindemberg at nabahala ako ro'n.
"Grabe, dine-date nito 'yong kapatid ko. Buwisit."
Nag-alala ako no'ng pinakawalan niya 'yong dalawang lalaki.
Mahihirapan siyang i-hostage sila
kasi delikado 'yon para sa kanya.
Pa'no kung pagtulungan siya no'ng dalawa
o may gawing kung ano?
Ngayon, dalawang babae na lang ang natira. Nag-alala ako.
Tinawagan ko siya at kinausap ko.
Sabi ko, "Ano ba, Liso, puwede ba akong umakyat? Di ako lalapit sa pinto."
"Gusto kitang makita habang magka-usap tayo."
"Gusto mo akong makita?"
"Nandito ako sa may bintana."
Tinanong ko, "Nakatutok ba sa 'kin 'yong baril mo?"
"Hindi. Takot ka ba sa baril? Di ba pulis ka?"
Sabi ko, "Tinututukan mo 'ko ng baril." "Di, di nakatutok."
Tumama sa haligi 'yong bala, muntik na tumama sa mukha ko.
"Binabaril mo ba 'ko?" Sabi niya, "Wala ka bang vest?"
"Paano kung tumama sa mukha ko?" Sabi niya, "Patay ka na."
Tapos ibinaba niya.
Hindi pa matatapos ang kasong 'to.
18 HOURS NA HOSTAGE
May mga live video tayo galing sa Santo André City,
kung saan nang-hostage ng dalawang dalaga
si Lindemberg, 22 taong gulang.
Pagsikat ng araw, nagdatingan na ang mga press.
Dumarami na rin ang tao.
Pagdating ko do'n, naka-set up na lahat.
Secured na 'yong lugar, malayo ang mga press,
may mga pulis sa paligid, akyat baba sila.
Strategy namin na maglagay ng camera na nakatutok sa apartment,
para makuhanan lahat ng nangyayari sa loob.
Alam naming makikita rdo'n 'yong kidnapper at mga hostage.
Sa loob,
hindi nila alam kung ano ang mga nangyayari sa labas.
Nalaman lang nila na nagkakagulo na no'ng lumabas ito sa TV.
Lumilipad ulit tayo sa Santo André City,
kung saan hinostage ang dalawang dalaga ng isang 22 years old na binata.
Kasama ko si Domingos Pereira,
kaibigan ni Lindemberg at nakatrabaho niya ng isang taon.
Ikinuwento ni Domingos na kalmado at di palaaway si Lindemberg.
Kumusta siya sa trabaho?
Matapat siyang tao. Hindi siya uma-absent sa trabaho.
Kalaunan, na-feel ni Lindemberg na main character siya
sa circus na na-set up sa krimeng ginagawa niya.
May mga audience siya, 'yong press.
At kasama niya 'yong "babaeng mahal niya"
na babaeng main character sa palabas
na na-set up do'n.
Nagpaputok siya ulit ng baril.
Pang-apat na 'yon galing kay Lindemberg.
Papalapit ang ilang pulis para tingnan ang nangyari.
Nagpaputok si Lindemberg
kasi ayaw niya no'ng sinabi
ng isang reporter at kinumpirma ng reporter.
Do'n namin napatunayan
na ang ordinaryong tao na si Lindemberg, hindi na siya ordinaryo.
Ngayon, criminal na siya
na ipinapakita sa lahat na may kapangyarihan siya.
Sa kasamaang palad,
interesado 'yong mga tao sa bad news.
Napakaraming tao, isang mahabang barricade tape,
at napakaraming police car.
Ngayon lang ako nakakita ng ganito. Di ako makapaniwalang ginawa niya 'to.
Tensiyonado ang lahat.
Di nakakapasok sa trabaho o makalabas 'yong mga kotse. Wala silang magawa.
Huminto 'yong mundo ng mga tao sa paligid. Huminto lahat.
Please naman, Liso.
Pakawalan mo si Eloá.
Parang awa mo na, Liso.
27 HOURS NA HOSTAGE
Mahigit 24 oras na.
Hindi pa tapos ang kidnapping.
Di na makontrol ang nangyayari.
Nag-decide na silang palitan ako.
Una, kasi walang nangyayaring progress.
Pangalawa, pagod na ako. Kailangan kong magpahinga.
At si Captain Giovanini,
commander ng GATE no'n, siya ang nakipag-negotiate.
Nakikita niya ang lahat sa taas, maganda ang puwesto niya.
May baril siya at maraming bala.
Dalawa 'yong puwede niyang saktan.
Sobrang komplikado ng sitwasyon.
Ito ang deal, Liso, wag mo na 'tong gawing komplikado.
Bro, hindi ako takot d'yan.
Pumunta ako rito, alam kong di ako aalis ng buhay, kaibigan.
Sino'ng nagsabi? Lalabas kang buhay.
'Yong dalawang babae lang ang iniisip mo.
- Gusto kong makalabas kayong buhay. - Wala kang pakialam sa 'kin.
Bago ako pumunta rito, alam ko nang mamamatay ako.
Kung wala akong paki sa 'yo, pinasok na sana kita d'yan.
Ginawa ko 'to sa sarili ko.
Nakipag-deal ako sa sarili ko, pumasok ako nang buhay, aalis akong patay.
May pattern ang mga kidnapper.
May mga gusto sila.
Sa kaso niya, wala siyang gusto.
Gusto lang niyang makasama si Eloá nang matagal.
Walang dapat gawin. Walang progress. Wala siyang gusto.
Ang concern ngayon, sobrang tagal na nito.
Walang nangyari sa mga ginawa ng mga pulis.
Hindi pa rin nila alam kung paano kinakaya ng batang 'to,
'yong panggigipit ng mga pulis.
Mahirap na siyang kausap.
Akala niya superior siya sa lahat.
Kaya ipinakita ko kay Liso kung sino ang in charge.
"Patayin ang kuryente at phone."
Masamang senyales no'ng nawala 'yong kuryente.
Wala pang nangyayari sa negotiation ng pulis.
Mas naghigpit sila.
Sigurado, mag-aalala 'yong mga tao sa loob.
Mape-pressure si Liso.
Buksan mo 'tong lintik na ilaw, bro.
Wala kang choice o gusto mong lumala ang sitwasyon dito.
Para kanino?
Hindi para sa 'yo, pogi.
Hindi rin para sa kaibigan.
Mahihirapan 'yong mga babae rito. Pati mga pamilya nila.
Pinagalitan niya 'yong pulis. Ano…
nainis siya.
Sa oras na 'yon,
di mo pagkakatiwalaan 'yong taong walang kontrol,
tapos may mga press sa labas, maraming pressure.
Pinatawag niya si Eloá.
Sabi niya, "Mama, please. May tiwala ka ba sa 'kin?"
Sabi ko, "Siyempre, anak."
Masaya ako kasi kausap ko siya.
Parang lahat ng masamang nararamdaman ko
nawala, di ba?
Sabi ko, "Oo, may tiwala ako sa 'yo."
"Ma, pabuksan mo sa kanila 'yong kuryente. Please."
"Pakibalik 'yong kuryente."
Di ako nagdalawang-isip. Sabi ko, "Pakibalik no'ng kuryente!"
Nainis 'yong asawa ko at sinabing, "Di puwedeng sabihin 'yon sa kanila."
Tapos ibinaba niya.
Mamamatay kami ng babaeng 'to.
Ano'ng magandang mangyayari no'n?
- Oo nga, pero- - Di maganda 'yon, Liso.
Papatayin ko siya nang di mo namamalayan.
Itatali ko siya at saksakin.
Di lang siya sa baril puwedeng mamatay.
Matalim siyang magsalita.
"Papatayin ko sila pag di mo binuksan ang kuryente."
32 HOURS NA HOSTAGE
Minsan narinig ko,
"Nakikita ko na siya. Puwede ko ba siyang barilin?"
"Hindi, bawal."
Magandang gabi. Sa ngayon, iginigiit ng pulis na makipag-negotiate.
Plano nilang pagurin si Lindemberg,
para mapasuko siya dahil sa fatigue.
Tapos ano? Puwede kong buksan ang kuryente.
Pero magpakita ka muna ng kabaitan. So far, wala ka pang ginagawang gano'n.
Kani-kanina lang, may nakikita nang senyales ng fatigue ang kidnapper.
Alam niyang na-corner na siya. Di ba?
Literal na
halos magkakapantay 'yong kakayahan namin.
Nakita niya 'yon.
Nakatanggap ng impormasyon galing kay Lindemberg 'yong isang tatay
na pakakawalan si Nayara.
Inaasahan nilang mangyayari 'yon sa lalong madaling panahon.
Napakaraming tsismis
na nakikipag-negotiate siya,
na may papakawalan na.
Sa oras na 'yon, wala kaming masyadong impormasyon.
Makikita natin ang pag-alis ng babae.
Maganda ang kinalabasan para kay Nayara,
na dinadala ngayon sa lokal na ospital.
May kumpiyansa ako sa strategy ng mga pulis.
Akala ko, "Lalabas si Liso na hawak siya, o tatanungin kami…"
"Papaakyatin niya si Tina o ako,
o kaya si Douglas, para sabay-sabay kaming bumaba."
Nang lumabas si Nayara,
parang may nakikita nang progress,
pero nag-alala ako na baka may gawin siya
na di maganda kay Eloá.
Natakot akong baka ma-rape siya,
o gumawa ng gano'ng mga bagay.
43 HOURS NA HOSTAGE
May mga live video tayo galing sa helicopter.
Dumami ang sasakyan ng mga press
sa paligid ng housing complex kung saan nagaganap ang kidnapping.
Ikinuwento ni Nayara sa pulis na itinali at binugbog ang apat na teenager.
Nakaposisyon na 'yong mga sikat na mga broadcaster.
Nag-renta na sila ng mga apartment.
Nagkanya-kanya na silang lahat. Nagkakagulo na rin.
Mga usyoso, 'yong press, 'yong pulis…
Gustong makita 'yon ng mga audience. No'ng nabanggit ang kaso,
'yong walang palyang nag-cover no'ng story,
nagustuhan 'yon ng mga audience.
Ayaw umalis ng mga tao sa paligid.
Gusto nilang maging maayos ang resulta ng kasong 'to.
Nando'n si Lindemberg kasama si Eloá.
May extra kaming TV,
para hindi namin ma-miss out 'yong tungkol sa kaso
kasi may station na nagco-cover ng story 24 hours, araw-araw.
Parang reality show.
Makikita natin ngayon ang pagkakaiba sa lokasyon ng pulis
sa paligid ng building.
Kahapon, itong rescue car lang ang makikita natin…
Pumunta 'yong mga reporter sa likod, sinubukang pumasok sa ibang mga apartment,
at nagpalipat-lipat ng building.
May maliit na burol, nagtago sila ro'n para may makuhang video.
Na-istorbo ang operasyon.
Dahil sa mga reporter,
nakompromiso 'yong tactical strategy namin
at 'yong exposure no'ng kaso.
Di kami nakakaabala sa kasong 'to.
Sinasabi ng mga pulis 'yon pag wala na silang kontrol.
Kaya mas madali
na isisi sa iba.
Kaya nilang paalisin ang press.
"Nakaharang kayo. Dumistansiya pa kayo."
Mahirap ba 'yon? Oo.
Magrereklamo ba kami? Oo.
Pero 'yong paalisin ang press. Madali 'yon.
'Yong isolation, gaano man kalawak-
May helicopter sa itaas
na may high tech na camera na kayang mag-zoom in
sa mga GATE badge namin kung nasaan kami.
Maraming camera sa paligid.
Walang limitation.
Wala kaming nakuhang sagot, kaming mga press.
Lahat ng tinanong namin sa mga pulis,
sabi nila, "Inaasikaso na namin."
Pero ilang oras na ba ang lumipas?
May duda ako, lalo na sa kasong ito,
kung may strategy ba talaga ang military police.
Gumamit ng baso 'yong dalawang pulis sa kabilang apartment para makinig.
May naririnig kaming bugbugan, nagmumura, nililipat 'yong mga furniture…
Anumang oras, puwede na naming pasukin.
Nagtataka ako, "Bakit di pumapasok 'yong mga pulis?"
"Bakit walang ginagawa 'yong mga sniper?"
May mga sniper sila.
Nakita ko 'yong lalaki ro'n maghapon at magdamag,
sa iisang posisyon at…
Ba't wala silang ginawa?
Kalokohan 'yon.
Kalokohan.
Malaki 'yong epekto ng opinion ng mga tao.
Nasa national TV si Liso,
at sabi no'ng mga tao, "Naku. Hindi naman talaga siya criminal."
Hanggang 1:30 p.m. no'ng Lunes, ordinaryong tao lang si Lindemberg.
Pagkatapos nilang mag-away ng girlfriend niya,
nagdala siya ng isa o dalawang baril para makipagtalo sa kanya.
May suporta siya mula sa press, ipinapakita nila ang nangyayari sa labas,
na parang pinapaniwala siya na mabait siyang tao
na galit man, pero maaayos naman.
DI PUMAYAG NA BARILIN SI LINDEMBERG
Natakot ang mga awtoridad na batikusin sila
kapag nagbigay sila ng order na patayin si Lindemberg,
na nang-hostage ng dalawang babae, kasi di siya criminal.
Sobrang nag-iingat ang GATE.
Di halos mahahalata.
Dahil dapat maganda ang kalabasan nito,
'yong tipong walang masasaktan at maso-solve ang kaso.
Isa sa nabanggit sa mga negotiation,
"Di natin siya papatayin, kasi iniisip ng governor na…
mabuting tao siya, may breakdown lang.
Sinasabi nila, "May trabaho siya at matagal na sa kompanya."
"MABAIT NA TAO" NAGBAYAD NG BILLS ANG BATA BAGO PINASOK ANG BAHAY NG EX
Ginagawang love story ng mga tao ang mga krimeng may matinding emosyon.
'Yong mga tao ang gumagawa ng kuwento nito.
At di ito mabilisang ginagawa.
Matagalan talaga.
Tingin mo bakit niya ginawa 'yon?
Ewan ko. Love, siguro.
Baka may idinagdag pa akong tanong ngayon.
"Tingin mo ba pagmamahal 'yon?"
"GUSTONG-GUSTO NIYA SIYA NASIRAAN NA NG BAIT"
Mukhang hindi na siya tinrato na criminal
parang kawawang lalaki na siya na nagmamahal.
"Hindi naman nasaktan 'yong lumabas na hostage, di ba?"
"Di siya gano'n kasama."
Naaalala ko may grupo ng mga kabataang babae na sumisigaw,
"Lindemberg, nasaan ka? Pumunta ako rito para makita ka."
Tumingin ka sa bintana!
- Tingnan n'yo, guys! - Lindemberg!
'Tang ina!
'Yong mga sumisigaw ng pangalan niya sa labas
resulta lang 'yon ng circus na ginawa
at 'yong role na nakuha at tinanggap niya.
"Nagiging mahalaga ako, kontrolado ko 'to at mag-stay si Eloá."
Nakita niya 'yon parang, "Diyos ko, artista na ako!"
Ilang beses na nagpakita sa bintana ng banyo si Lindemberg Alves.
Magpapaputok siya.
Sandaling nawala sa focus,
binuksan ni Eloá ang bintana at sumenyas na ayos lang siya.
Tapos narinig ang mga sigaw ni Lindemberg.
Isara mo 'yang 'tang inang bintana!
Paano naman si Eloá?
Kailan siya pinakinggan?
Kailan ba siya binigyan ng chance na magsalita
o ipakita 'yong nararamdaman niya?
Nagiging bida 'yong criminal.
Kaunti lang ang alam natin kay Eloá.
Alam natin na 15 o 16 taong gulang siya.
Na matagal na silang nagde-date,
tapos nakipag-break siya.
No'ng nag-date sila, 12 years old si Eloá at 19 naman si Lindemberg.
Twelve years old…
Halos kaka-teenager pa lang niya.
Nene pa siya no'n.
Pero no'ng nag-mature na siya,
parang sabi niya, "Teka lang."
Di ba?
"Di na 'to maganda. Gusto kong makipag-break."
Pero akala ni Liso pagmamay-ari niya siya at di siya pumayag sa break up.
Nag-usap kami minsan sa bus, sabi niya,
"Nagseselos ang boyfriend ko." Niyaya ko siyang lumabas.
Sabi niya, "Nagseselos siya. Kaya di ako lumalabas. Dahil sa kanya."
Naalala ko 'yong unang beses na naghiwalay sila.
Nagkukunwari siyang umiiyak malapit sa 'kin.
Pinapadaan niya sa 'kin 'yong regalo niya.
May pinapagawa siya sa 'kin.
Kaya nasa isip ako ni Eloá buong araw.
"Makipagbalikan ka na sa kanya."
Tapos no'ng naghiwalay sila,
lalo siyang nagselos,
kaya sinusundan niya si Eloá sa gate ng school.
Sinundo ko si Eloá sa school.
Tinitingnan ko siya.
Nakakita siya ng motorcycle tapos natakot siya.
Nasa parking ako, tumingin ako at sabi ko, "Ano? Bakit ka natakot?"
Pero alam ko na, nakita kong natakot siya.
Lagi niyang iniisip si Liso
pag nakakakita siya ng motorcycle.
Hesus,
tulungan mo ako.
May pinagdadaanan ako at malapit na akong sumuko.
Panginoon, ayusin mo 'to.
Bantayan mo ako.
Tatlong kurso na ang kinukuha niya.
Nagsisimula pa lang siya sa buhay niya.
Lagi siyang hinahatid at sinusundo ng tatay niya.
Pero may trabaho siya no'ng araw na 'yon. Kaya nag-bus siya.
Binatukan si Eloá sa likod. Sinampal siya.
Umiiyak siya pag-uwi.
Umiiyak.
No'ng nalaman ko, pinuntahan ko 'yong bahay ni Liso.
Sabi ko, "Naghiwalay na kayo, di ba?"
"Ayaw nang makipagbalikan ng kapatid ko."
Tiningnan ako sa mata ni Liso, sabi niya, di niya sinaktan si Eloá.
Sabi ko, "Sabihin mong sinaktan mo ang anak ko."
Sabi niya, "Hindi ko siya sinaktan, sir."
"OA lang siya. Nagsisinungaling siya."
At nangako siya na wala siyang gagawin sa kanya.
Nangako siya.
Pero hindi na ako naniwala sa kanya.
'Yong asawa ko lang.
Gusto niya akong kausapin.
Kasama ko 'yong mga tao sa GATE,
at tumawag sila.
Tapos pinakausap sa 'kin si Liso.
Nabanggit niya 'yong pumunta ako sa bahay nila.
Sabi niya, "Di ka pa nagso-sorry." Sabi niya 'yon.
Pagkatapos…
"Buwisit," alam mo 'yon?
Sabi ng negotiator ng GATE, "Mag-sorry ka sa kanya."
Sabi ko, "Kung 'yon ang dahilan, magso-sorry ako."
"Walang problema. Bumaba ka at magso-sorry ako."
"Hindi ko inakala na…
masasaktan ka dahil do'n."
Ginawa ko lang 'yong dapat gawin.
Kaya sabi niya, "Hindi, nandito na ako."
"Kontrolado ko ang sitwasyon. Nasaan ka ngayon?"
Naiinis na siya,
kaya sabi ng negotiator, ibaba na.
47 HOURS NA HOSTAGE
Sa pangatlong araw ng kidnapping, wala pa ring progress.
Dalawang beses tinawagan ng pulis si Lindemberg.
Tumagal ng ilang segundo ang mga tawag,
at wala siyang hiningi.
Ayaw daw niyang makipag-usap tapos ibinaba na.
Tinawagan nila ako at sinabing, "Tutulong ka sa negotiation."
"Hindi na namin kaya."
"Wala kaming nakukuhang resulta."
"Walang nangyayari sa negotiation."
Tama ang ginawa ng GATE do'n.
Napansin siguro nila na magkaibigan si Lindemberg
at kapatid ni Eloá.
Na baka may maitulong ang bata.
- Kahit bata pa siya? - Walang problema ro'n.
Di ko kinuwestiyon.
Umaasa ako na maganda ang kakalabasan.
Lahat ng sinabi nila sa 'min…
na gawin namin, ginawa namin, alam mo 'yon?
Tinawagan si Liso ni Giovanini.
Sabi niya, "Ano'ng gusto mo?" Medyo agresibo na siya.
Kaya sabi ko, "Ako ito."
"Sino?"
Sabi ko, "Di mo ba ako nabobosesan? Si Douglas 'to." Tapos kumalma siya.
Alam mong kakampi mo ako lagi,
tinutulungan kita lagi na magkabalikan kayo.
Salamat.
Kaya sana i-consider mo 'yong pagkakaibigan natin.
Alam kong gusto mong pakawalan ko siya.
Ano…
Hindi, wag mong isipin 'yong kapatid ko.
Pinag-uusapan natin 'yong pagkakaibigan nating dalawa.
'Yon ang pinaka-importante ngayon.
Sabihin mo kung ano'ng gusto mo.
Tara, lumabas tayo.
Magiging okay ka.
Kakampi mo ako.
Lalabas tayo at makikilala ang ibang tao.
Wala nang oras. Makukulong ako. Papatayin nila ako ro'n.
Pagtutulungan nila ako ro'n.
Hindi ka makukulong. Nandito na ang abogado mo.
Akala ko maaayos ko ang lahat.
Sa isip ko, close kami
na akala ko maaayos ko 'to.
Tapos sabi ng pulis,
"Gusto ni Liso na gawin ito ni Douglas."
Kasama nila si Douglas.
"Douglas, gawin mo 'to, gawin mo 'yon."
Nasa pasilyo ba 'yong aso?
Oo, dadalhin ko siya sa hagdan. Magugutom siya pag di mo siya kinuha.
Kasi hindi na siya babalik dito.
- Okay. - Dalawang aso 'to.
Okay, papunta na ako.
Bata pa si Douglas.
Puwede niyang barilin 'yong anak ko pabalik.
Isa na namang biktima. Walang may alam sa takbo ng isip niya.
Kailangan kong basahing mabuti 'yong papel sa harap ko,
at kung ano'ng sinusulat nila.
Hindi ko masabi 'yong gusto ko. Sa papel lang ako nakatingin.
Lumabas tayo, Liso.
Ano sa tingin mo-
Magdedesisyon ako mamaya.
Magdesisyon ka na. Lumabas tayo.
Hayaan mo 'kong magdesisyon. Magulo ang isip ko.
Kinabahan ako sa kapatid mo.
Gusto kong pumasok…
at bugbugin siya do'n mismo.
Pero wala akong masabi.
Ibababa ko na kasi tinotopak 'yong kapatid mo.
Tumahimik ka. Kinakausap ko siya.
Gusto kong marinig 'yong sasabihin niya. Shut up!
Relax lang, hayaan mo na siya.
Ibababa ko pag nagsalita na siya.
May sasabihin ka sa 'kin, pero ayaw niyang marinig ko. Sige na.
Pakisabi sa kanya na wag siyang magsalita.
Napakalungkot.
Nasa kabilang linya ka.
Naririnig mong sinasaktan ang kapatid mo
ng dati mong best friend.
Di ko maipaliwanag.
'Yon ang isang bagay na di ko…
hindi ko makakalimutan.
Hindi ko siya mapapatawad.
Kahit kailan.
Nakapagdesisyon ka na?
Pinag-iisipan ko.
Pag-isipan mo. Okay 'yan.
Nasaan si Adriano?
Nasa tabi ko.
- Kakausapin ko siya. - Okay.
Hello, Liso?
May hihingin ako.
Ano'ng kailangan mo?
Gustong kumain ni Eloá.
- Kakain ka rin ba? - Hindi, kung ano na lang ang nandito.
Sigurado ka?
Magkakasakit siya sa junk food. Kailangan niya ng totoong pagkain.
Gusto niyang pumunta ako ro'n,
at dalhan siya ng pagkain.
Kaya…
sabi ni Giovanini, "Ano 'yon? Pa'no dadalhin?"
50 HOURS NA HOSTAGE
Bababa ba siya?
Nakaka-tense 'to.
May isang lubid na gawa sa kumot ang inilagay sa bintana.
Umaasa ang mga tao. Baka bumaba siya.
Walang nakakaalam kung ano ang mangyayari ngayon.
Nasa kabila ako.
No'ng- "Nasa bintana si Eloá!"
Hindi ko- tumakbo na lang ako.
Anak ko!
Relax ka lang, Ma.
Sabi ko, "Bumaba ka, anak!" Akala ko bababa siya sa lubid.
Sabi niya,
"Relax, Ma. Relax."
Anak ko!
- Anak ko! - Relax ka lang.
Anak, bumaba ka na!
Relax, walang lalapit.
Relax lang.
Relax lang, please.
Kinokontrol niya ang sarili niya, pero nanginginig ang kamay niya.
Nakita naming nanginginig ang mga kamay niya.
'Yong pagkain.
Sa sandaling 'yon,
naging malawak na 'yong coverage.
Pinag-uusapan na ang kaso ni Eloá sa Brazil.
Naghanap kami ng mga bagong impormasyon,
para may mailabas kami
na di pa nababalita ng ibang mga broadcaster.
Isang tanong, ma'am. May sakit ba si Eloá?
Hindi ko alam, wala ako rito.
Napanood lang namin sa TV.
ANG TRAHEDYA SA KASO NI ELOÁ, NAGPATAAS NG RATINGS
Pinababaw nila 'yong bigat ng mga nangyayari.
Iniisip nila kung ano'ng tanghalian nina Eloá at Liso,
paano sila naliligo,
dahil nakatutok ang media.
Kaya lang, lahat gusto ng kakaibang balita,
sa ibang paraan.
Ayon sa pulis, nagpadala sila ng kanin, beans,
steak at french fries, na hiningi ni Lindemberg.
Parang 'yong mga tao…
umaasa silang di na 'to matatapos.
Sana matapos ito nang maayos.
'Yong ikakasal sila ng girffriend niya na mahal niya, di ba?
Parang hipnotismo,
at sa masamang paraan.
Parang dumaan ka sa car accident,
at ayaw mo ng dugo, pero hindi mo mapigilan.
Napagtanto namin na napakaselan ng sitwasyon.
Magdamag 'yon,
tapos magdamag ulit, tapos isang magdamag ulit.
Tapos walang nagbabago. Di pumapasok ang mga pulis.
Ano'ng ire-record natin? Isang building na nakatutok ang kamera sa apartment.
Maraming krimen na nangyari sa lugar na 'yon.
Delikado para sa mga reporter ang magpalipas ng gabi ro'n.
Nag-ikot 'yong mga armadong criminal
isa sila sa mga nanonood ng horror film scenario.
Nagreklamo ang mga drug dealer.
Nakikialam ang mga pulis. Malaki ang nalulugi sa kanila.
Sasabihin nila, "Hoy, reporter,
ilabas mo si Liso dito o kami na ang bahala."
"Paalisin mo 'yong mga pulis, ilalabas namin siya."
Pinasok na sana nila at pinatay si Liso.
Kaya nilang gawin 'yon. At takot siya ro'n.
Natakot din 'yong mga pulis na mangyayari 'yon.
58 HOURS NA HOSTAGE
Nagdesisyon 'yong isang TV station na tawagan 'yong apartment.
Pagkatapos no'n, nagkagulo.
Bumalik ako sa station, pagod.
Pagod na pagod ang lahat.
Nakita ko 'yong dalawang producer,
at sabi nila,
"Nakausap namin si Lindemberg."
Nagulat ako dahil sa bagong impormasyong ito.
"Ano'ng ni-record mo?"
Sabi nila, "Di namin ni-record."
Sabi ko, "Kunin mo 'yong camera, ilagay mo sa harap ko."
"Tawagan natin. Kapag sumagot, ire-record ko."
Sino 'to?
Hi, Lindemberg, kaibigan kami ng pamilya.
Gusto lang naming malaman kung ayos lang ang lahat.
Sino 'to?
Si Luiz Guerra. Kumusta ka?
- Magkaibigan kami- - Si Luiz Guerra.
Reporter ako ni Sonia Abrão sa ngalan ng pamilya mo.
Desperado ang nanay mo. Gusto niyang malaman kung ayos lang ang lahat.
Reporter ka?
Oo. Gusto naming malaman kung ayos ka lang.
Nag-aalala na kami sa 'yo.
Sobrang kinakabahan ako.
Tensiyonado at pagod ako
pagkatapos ng mahabang oras, at…
Nakita ko ang sarili ko sa sitwasyon na puwedeng magbago ng istorya.
Puwede niyang kalabitin ang gatilyo at sabihing, "Nire-record mo ba 'to?"
"Babarilin ko na siya ngayon."
- Naka live ka ba? - Nire-record namin 'to.
Kung gusto mo, ipapalabas ko kung ano'ng gusto mo.
'Yong usapan natin?
Mag-usap tayo. Gusto kitang tulungan.
Gusto kitang tulungan at sabihin sa 'yo
na sinisigurado ng captain ang kaligtasan mo.
Wag kang mag-alala.
Ayokong may malapit sa building.
Kung may lumapit man…
Pumunta rito ang captain, pinindot niya ang doorbell,
muntik na si Eloá. Akala ko papasok siya.
Kung ginawa niya 'yon,
patay na sana kami ngayon.
Isang krimen 'yong pagtawag
sa kidnapper para mag-interview
na parang news scoop o kung anumang exclusive.
Teka, may sasabihin si Eloá.
Hayaan mo siyang kausapin kami, please.
Hello.
Hi, Eloá. Si Luiz Guerra 'to mula kay Sonia Abrão. Kumusta?
Sino 'yon?
Si Luiz Guerra, reporter ni Sonia Abrão. Kumusta ka?
Mabuti.
Pinapakita niyang matatag siya, sinasabi niyang ayos lang siya.
Nanginginig ang boses.
Ano…
Masasabi mong umiiyak siya.
Naramdaman ko na ang bigat ng sitwasyon.
Hindi siya nagbibiro.
Gusto mo bang magpadala ng message sa nanay mo?
Gusto kong malaman kung kumusta siya, at ang pamilya ko.
Ayos lang sila.
- Lahat- - Pakisabing mahal ko ang mga magulang ko.
- Puwedeng- - Sabihin mong mahal ko sila.
Sabihin mo ulit. Sabihin kong mahal mo sila.
Gusto kong sabihin sa nanay ko na mahal ko siya.
Si Papa rin.
Mahal ko sila.
Nakompromiso ang pagsuko ng kidnapper
pagkatapos niyang magpa-interview ng live sa TV station.
Mula noon,
hindi na sumagot ng phone ang kidnapper.
Ano ang pakinabang ng publiko sa pag-interview kay Lindemberg
no'ng pinipigilan niyang pakawalan si Eloá?
Binago ng tawag na 'yon si Lindemberg
sa loob niya na bagay na mas higit pa sa kanya.
Malaki ang naging epekto nito sa paghawak ng kaso.
Di mo masusukat.
66 HOURS NA HOSTAGE
Mas naging tensiyonado ang sitwasyon ngayon
sa loob ng apartment sa Santo André sa ABC region ng SP.
Dinala ni Lindemberg si Eloá sa bintana ng banyo.
Ginagamit ang phone.
Nagsimula na ulit ang negotiation.
Ayoko na kay Eloá, kahit kailan.
Ayoko na sa kanya.
Ano'ng gagawin niya para makalabas?
Magpakabait at maging maunawain, na di niya ginagawa ngayon.
Ano'ng ibig mong sabihin, di siya nakakaintindi?
Kapag kinakausap ko siya, sumisigaw siya at nananakit.
- Gusto ko raw siyang batuhin ng baso. - Sinasaktan mo 'ko.
Sabi niya pagod siya at gusto nang sumuko.
Pinakuha ni Giovanini 'yong mga baril
at ipinalagay sa banyo.
Sabi niya, "Okay. Lalabas ako."
"Iiwan ko 'yong mga baril sa banyo gaya ng sinabi mo."
"Lalabas ako hawak ang kamay ni Eloá."
"Pupunta ako kay Nayara."
"Hahawakan ko ang kamay ni Nayara at bababa kami,
hahawak ako sa kamay ni Douglas, tapos susuko na ako."
Nangako si Lindemberg na tatapusin na ang kidnapping
kung ibabalik si Nayara sa apartment.
Samantala, umaasa ang mga tao sa baba.
'Yong pagbanggit kay Nayara sa mga negotiation
strategic move 'yon ng crisis manager,
Secretary of Public Safety, at ang prosecutor. Sila ang nag-decide.
- Hi, Nayara. - Kumusta ka?
- Ayos ka lang ba? - Oo. Kalmado ka ba?
Kalmado ako.
Gagawin mo ba talaga lahat ng sinasabi mo?
- Oo. May tiwala ka ba sa 'kin? - Oo.
Hi, sweetie.
- Aakyat ka ba? - Oo, sweetie.
Okay, sa harap ng pinto.
- Wag mong paakyatin ang mga pulis. - Sige.
- Wala. - Sige, kakausapin ko na si Liso.
- Magiging maayos ang lahat. - Oo.
Gaya ng ipinangako ko. Okay?
- Okay, bye. - Bye. Mahal kita.
Napagpasyahan na di makikialam ang tactical team,
dahil inutusan si Nayara na tumigil sa ibaba
para kausapin si Lindemberg.
No'ng umaakyat na ako, sumilip ako,
nakikita ko siya sa maliit na bintana ng banyo.
Siya at si Eloá.
Kaya huminto ako kung saan ako dapat…
mula do'n, wala na akong contact, kasi dala ni Nayara 'yong phone.
Nakikita ko 'yong mga police officer,
pero di ko siya nakikitang umaakyat.
Bigla na lang, nakita ko…
Tinawag ako ng police officer, sabi, "Halika."
Tapos lumapit ako.
Pagkatapos naging magulo na.
Colonel, mali ba na pinabalik si Nayara?
Pumayag ang nanay niya.
Kasama niya 'yong mga GATE officer.
Pinalabas nila si Nayara, ngayon pinabalik siya.
Ngayon, sinasabi nilang mali kami. Sila 'yong gumawa ng katangahan.
Walang teenager ang dapat mailagay sa ganitong delikadong sitwasyon.
Ayon sa operation's command, hindi hostage si Nayara.
Pinili niyang bumalik sa apartment.
May ginawa siyang di natin inaasahan.
Hinarap namin ang sitwasyon na parang anak ko…
May tatlong anak ako.
…parang isa sa kanila ang nasa loob.
Parang anak ni…
Parang anak ko 'yong sitwasyon ni Nayara.
HINDI KAMI NAGKAMALI GAGAWIN NAMIN ULIT 'YON
Di na sana nangyari 'yong pagbalik ni Nayara sa apartment.
Gumawa ng history ang GATE bilang first troop
na may isang hostage at naging dalawa.
Pumasok ako at pinakalma ko siya.
Ayos lang siya, kalmado siya. Okay?
Nakapagdesisyon na siya.
- Okay? - Sige.
Wag kang mag-alala, walang mangyayari sa anak mo.
May tiwala ako sa 'yo, Liso.
Kayong tatlo. Magiging okay kayong lahat.
Gaya ng sinabi ko no'n.
Gaya ng sinabi ko sa TV,
makakauwi kayong tatlo nang ligtas.
Wag kang mag-alala.
Okay?
Bababa na kami maya-maya.
Sige.
Wag kang mag-alala.
- Sige, kalmado ako. Bye. - Bye.
Kung wala pa siyang ginagawa sa mga sinabi niya,
gagawin niya kaya ngayon?
Ilang beses niyang sinabi na papakawalan niya si Eloá.
"Pakakawalan ko siya pagkatapos nito. Paakyatin mo siya para protektahan ako."
Di niya ginagawa 'yong sinasabi niya.
76 HOURS NA HOSTAGE
Lumilipas ang oras at walang nangyayari. Mas umaasa ang mga tao.
Nasa loob pa rin ng apartment si Nayara.
Naghihintay pa rin ang mga pamilya.
Nanay ni Eloá, si Cristina,
naghihintay ng impormasyon sa apartment na 'yon.
Nababaliw ang mga audience sa mga ganito.
Sa totoo lang,
maganda 'tong kuwento na 'to.
Nagpadala ng hostage ang mga pulis,
at naloko ng kidnapper lahat ng mga police officer at…
Pinagalitan ako ng kasama ko sa Globo. Sabi niya, "Tingnan mo 'yong ginawa mo."
"Hindi mo dapat ginawa 'yon."
Tapos nakita ko si Zelda Mello ini-interview niya rin si Liso.
Pakakawalan ko siya gaya ng ginawa ko sa iba.
Hindi ko sasabihin kung kailan,
o sabihan ang sinuman.
Mangyayari na lang.
Gusto 'yon ng mga audience, kaya naging karera
kung sino ang susunod na mag-iinterview sa kanya.
Kung di sila makikipagtulungan, gano'n din ako.
Nagsisisi ka ba na ginawa mo 'to?
Wala pa akong nararamdamang pagsisisi.
Deserve niyang maranasan 'to.
Pag may ginawa silang kalokohan,
pareho kaming mamamatay.
Ano'ng karapatan ni Lindemberg
na tutukan ng baril ang isang babae
at magpa-interview?
Naging circus 'to, alam mo 'yon?
Hindi ako 'yong taong iniisip ng lahat. Ayokong mabulok sa kulungan.
Naging artista siya.
Artista na si Lindemberg ngayon.
Pinalabas siya ng live para sabihin ang gusto niya.
Nakausap ng production team namin si Lindemberg.
Wala na siyang gagawin na kahit ano.
Wala na. Makakaasa ang mga pamilya.
Bilang nanay, gusto kong kausapin si Liso.
Di siya sumasagot.
Pag tumatawag ako, di siya sumasagot.
Pero nakikipag-usap siya sa press?
Diyos lang ang nakakaalam
ng pinagdadaanan namin.
No'ng nalaman ni Lindemberg na pumapanig sa kanya ang media,
di na siya nakikipag-negotiate masyado sa pulis
at ginamit ang space na ibinigay sa kanya sa national TV.
Napakataas ng ratings ng lahat,
at patuloy siyang nananakot ng mga pulis.
Kaya ang nabuong triangle,
si Lindemberg, ang pulis, at ang press,
gumuho.
Tapos isang lalaki lang ang in charge sa laro.
Si Lindemberg.
95 HOURS NA HOSTAGE
Tanghali.
Nakalagay sa bintana ng apartment
ang jersey ng São Paulo FC.
Nagulat kami,
ilang oras ang nakalipas, tutulong na sa imbestigasyon
'yong FC manager ng São Paulo,
na isang councilman.
Ni-request namin 'to, para maging maayos ang lahat.
Mapagkakatiwalaan niya ang mga pulis.
Hindi sila nandito para parusahan siya. Nandito sila para protektahan siya.
Napakalinaw na hindi na nila kontrolado.
Lahat gustong magkaroon ng solusyon.
Magiging bayani kung sino man ang umayos ng sitwasyon na 'yon.
Lumala ang sitwasyon
kasi wala nang solusyon dahil limang araw na ang lumipas.
At dahil di kami nakakakain nang maayos,
sumama 'yong pakiramdam ko.
Tinulungan ako ng mga EMT at nakita nila
na aatakihin na 'ko sa puso.
Tapos na raw ang buhay niya. At di mahalaga 'yon.
Ang mahalaga lang mailabas na 'yong anak niya.
BAWAL TUMAWID
Dahil walang nangyayari sa negotiation,
naisip ng mga pulis na gamitin 'yong tactic na ginawa nila.
No'ng Tuesday, pinatay ang kuryente.
Ngayon, si Lindemberg at 'yong mga babae
wala na silang pagkain sa loob.
Inihagis ang isang backpack sa bintana para sa tanghalian nila.
Pero hindi pinagbigyan 'yong request.
Nag-aalala ako sa kahihinatnan ng kaso,
kasi hindi na nagpakita ng senyales si Lindemberg
na makikipagtulungan siya.
Hindi namin puwedeng pasukin.
May tatlong bata sa loob. Paano namin papasukin?
Kumusta si Liso no'ng bata?
Hindi mo naiintindihan.
May hostage sa loob.
Ano ba 'tong kalokohan ng mga tao
na ginagawang bida 'yong criminal? Di gano'n.
97 HOURS NA HOSTAGE
Bandang 2:00 p.m.
nagkaroon ng negotiation sa isang document.
Gusto ni Lindemberg ng signed document
para makasiguro na ligtas siya
kapag sumuko siya.
Pakisabi sa kanya
na prosecutor ako,
at nandito ako para masiguro na ligtas siya
at matatapos 'to nang maayos.
Dumating ang prosecutor,
ipinakita nila sa TV,
para maniwala siya.
Ginawa nila 'yong signed document.
Ibinigay nila 'yong document kay Lindemberg gamit 'yong lubid.
Malapit na bang matapos ang kasong 'to?
Sana.
Kahit nakatulog siya sa gabi,
pagod siya emotionally.
Makakapag-isip siya nang maayos,
at naniniwala ako na susuko na siya maya-maya.
Sumagot siya, sobrang kabado,
"Nagpadala sila ng papel na di ko maintindihan."
"Puro sulat, di ko maintindihan." Wala namang silbi 'to.
Hindi ako naniniwala sa kanya.
Kung takot siyang mamatay, sumuko siya.
Hindi siya papatayin ng pulis sa harap ng press.
100 HOURS NA HOSTAGE
Pinakamatagal na hostage case
sa State ng São Paulo na tumagal na nang higit 100 oras.
No'ng pang-limang araw,
ibang-iba na 'yong ugali ni Lindemberg kaysa dati.
Nararamdaman ko
sinasabi ng maliit na anghel sa 'kin, "Wag mong gawin."
'Yong maliit na demonyo naman, "Gawin mo. Wag mong pakawalan."
May anghel at demonyo. Gawin ko raw sabi ng demonyo.
"Sige, wag mong pigilan."
Sinasabi ng anghel, "Wag mong gawin." Nalilito ako, kinakabahan ako.
Para akong lalaking manhid at walang puso.
Wala akong puso.
May hihingin sana akong pabor.
Sabihin mong pasukin na nila 'to.
Nilapitan ako ng pulis
at sinabing, "Kahapon,
maghapon niyang binubugbog si Eloá."
Ano…
Nahihilo ako.
Naisip ko, "Bakit di pa nila pasukin? Bakit pinatatagal pa nila?"
Nagpapasalamat ako sa lahat ng ginawa mo, okay?
Pero gusto ko…
Darating ang oras na kailangan mo talagang mag-isip.
- Sabihin mo sa kanila… - Usapang suicide 'to.
Sabihin mong pagod ka na.
Tapos may papalit sa 'yo,
magbibigay sila ng order na pumasok dito saka ko tatapusin ang lahat, okay?
Naging imposible
na makipag-usap at makipag-negotiate sa kanya
nang maayos.
Sinasabi niya nang malinaw
na gagawin niya 'yong balak niyang patayin si Eloá
at magpakamatay.
Kaya mula no'n,
kapag may nagpaputok ng baril sa loob ng apartment,
kikilos na ang tactical team.
Nag-appoint kami ng team na kayang pasukin 'yong apartment.
May inilagay nang mga pampasabog ang mga pulis sa pinto.
Handa na ang lahat.
Bababa 'yong prosecutor at abogado ng bata
para sa press conference.
Nasabihan kami na magkakaroon ng press conference kay Colonel Félix,
ang commander ng buong operasyon.
Pumunta kami do'n agad.
Nag-ready ang lahat ng press para sa interview.
Humihingi lang ako ng pasensiya.
Kukunin ko 'yong equipment
para magawa natin 'to nang maayos.
Sobrang tensiyonado.
Kaya parang wala lang 'yong mga impormasyon off-screen.
Wala na tayong alam.
- Sige na. - Papasok ka ba?
Tumatakbo silang lahat, tingnan mo.
Lindemberg! Parang awa mo na!
Liso!
Pinasabog namin 'yong pinto na hinarangan ng mesa.
Naglagay siya ng bookshelf sa likod ng mesa.
Nakapasok na sila!
Di ko siya makita.
Nagtago siya sa likod ng haligi, ganito.
Maraming nagkakagulo sa labas ng building!
Kakalabas lang ni Nayara.
Makikita natin na lumalabas 'yong mga babae.
Diyos ko! Nasaan si Eloá?
Nasaan si Eloá?
Diyos ko!
May mga putok ng baril sa loob.
Binaril niya siya.
- Binaril niya siya? Nasa sahig siya. - Sa sahig?
'Yon 'yong nakita namin.
Bumababa si Nayara, nakahawak siya sa bibig,
puno ng dugo.
Tapos, bumaba 'yong police officer kasama 'yong kapatid ko
nasa braso niya.
Sorry, guys.
No'ng umalis si Eloá na nasa stretcher, walang malay,
sa puntong 'yon,
tingin ko naintindihan na ng Brazil
kung gaano kalaking gulo ang kaso ni Eloá.
Nahuli na siya.
Tingnan mo! Si Lindemberg 'yong nasa harap.
Siya ba 'yon?
Lumalabas na si Lindemberg. Nakapula siya.
Nakaposas siya, palabas na.
Hawakan mo siya!
OCTOBER 17, 10:00 P.M. SANTO ANDRÉ MUNICIPAL HOSPITAL
'Yong anak kong si Ronickson
siya 'yong nagsabi sa 'kin na binaril si Eloá.
Sabi niya, "Pa,
dalawang beses siyang binaril."
Kinamusta ko si Liso, "Binaril ba nila si Liso?"
"Ganito."
"Binaril ba nila si Liso?" Sabi niya, "Hindi, Papa."
"Dalawang beses binaril si Eloá. Di lang isang beses."
Tapos na-overwhelm na ako. Nahimatay ako, ewan ko.
Katatapos lang ng surgery ni Eloá.
Nakaligtas siya, buhay siya.
Mamaya, magbibigay ng statement sa press
'yong mga doctor na nag-opera sa kanya.
May lumabas na mga doctor, sabi nila,
"Ginawa namin ang lahat."
"Bahala na ang Diyos sa kanya."
"Kasi binaril siya sa ulo."
"Ginawa namin ang lahat."
Tapos…
Tapos nag-collapse ako.
Kasi di ko alam na sa ulo siya binaril.
Tapos, sabi nila na-coma siya.
Dinala nila ako…
Dinala nila ako sa kanya.
Galit na galit ako. Sabi ko, "Honey, nandito si mama."
Galit na galit talaga ako.
Pinalabas nila ako ng kuwarto.
Nag-iwan ng malaking tanong ang trahedya ng kidnapping.
Nagkamali ba ang mga pulis?
Walang order.
Nakarinig ng putok ng baril 'yong team sa gilid tapos pinasok nila.
Fábio, nag-react ba talaga 'yong mga pulis
sa putok ng baril ng bata?
Nascimento, dapat magpaliwanag ang forensics kung nauna 'yong putok,
o kung nangyari ang pamamaril dahil pumasok 'yong mga pulis.
Kahit nakalabas na para umuwi,
magbibigay ng statement si Nayara
sa mga prosecutor at sa chief of police na in charge.
Nayara!
Ayon sa kuwento ni Nayara,
hindi nagpaputok si Lindemberg bago ang pagsabog.
Nagsinungaling ba siya?
Hindi siya nagsinungaling. Biktima siya.
Nasa gitna siya ng krisis.
Fifteen years old siya
na madaling malito.
Baka naguguluhan siya at nagkakamali ngayon.
'Yong pagputok ni Lindemberg
ang nag-trigger sa GATE na kumilos.
Period. Walang duda, sigurado ako do'n.
Walang ebidensiya
ng anumang tunog na puwedeng putok ng baril
sa loob ng 12 minuto bago ang pagsabog.
May sumabog.
Nauna 'yong pagsabog,
tapos may mga putok ng baril.
Oo, 'yon ang totoo.
Gumawa sila ng kuwento
para linisin ang pangalan ng state.
Humingi ng tawad ang state governor sa pamilya ni Eloá,
pero ipinagtanggol ang negotiating team sa mga ginawa nilang hakbang.
Expert ang team ng GATE.
Napakatapang nila.
Handang-handa sila.
'Yong nakita natin sa kaso ni Eloá
may mga sniper,
na nagkaroon ng chance
para barilin 'yong kidnapper,
pero walang nakuhang order. Bakit?
Kumusta ang mga magulang mo?
Okay naman sila.
Nagbigla sila, pero…
Bagong medical report sa lagay ng kalusugan ni Eloá…
- Si Eloá Pimentel… - Si Eloá Cristina da Silva…
- Nasa kritikal na kondisyon siya. - Malala ang lagay niya.
May vital signs siya, humihinga siya…
- May bagong test na ginawa… - Isa pang surgery.
Walang nakitang improvement.
Kritikal ang kondisyon no'ng dalaga.
Sabi ng asawa ko, "Tapos na."
"Tapos na."
"Patay na si Eloá."
Sobrang nasaktan ako.
Hindi ko alam ang gagawin ko.
Gusto kong mamatay.
Pero niyakap ako ng dalawang anak ko.
Sina Ronickson at Douglas.
Kaya na-realize kong may dalawa pa akong anak.
Sabi ko…
"Tapos na, alam mo 'yon? Tapos na."
Nakiramay 'yong mga taong galing pa sa malayo.
Huminto ang buong Brazil sa libing ni Eloá.
GRAZIELI OLIVEIRA KAIBIGAN NI ELOÁ
Feeling ko kasalanan ko lahat.
Kaya di ko alam kung ano'ng sasabihin sa kanya.
Wala akong maisip na sasabihin.
Lagi kong sinisisi 'yong sarili ko.
Kaya tahimik lang akong nakatingin.
Ano'ng pakiramdam para sa isang nanay na maghintay ng 100 oras?
Para sa 'min, limang araw 'yong 100 oras.
Para sa isang nanay, habambuhay.
Hindi natapos ang 100 oras na 'yon.
Tatagal 'yong 100 oras na 'yon hanggang sa mamatay siya.
Sobra-sobra na rin ang gulo.
Dahil naging produkto ito.
At natapos na.
Umalis na lahat.
At nag-stay 'yong pamilya niya.
Wala na kami ro'n para sa palabas.
Umalis kami.
Kinuha na namin 'yong mga ilaw,
at umalis.
'Yon ba talaga ang gusto natin?
'Yon ba 'yong gusto nating ugali bilang isang society?
Bilang mga journalist, bilang isang society,
bilang mga police officer, 'yon ba talaga ang gusto natin?
Sinasabi pa rin ng mga tao, "Kasalanan n'yo 'yong pagkamatay ni Eloá."
Kaya nagmukha akong guilty.
Sinasabi ko sa 'yo at sa lahat ng nanonood,
kahit sinong journalist gagawin din 'yong ginawa ko.
Pumunta ako sa crime scene, Dinala ko 'yong mga audience do'n.
FEBRUARY 13, 2012 TRIAL NI LINDEMBERG
Dumaan siya sa harap ko, tumatawa.
Tinawanan niya ang lahat.
Kaya ano…
Hindi siya nagsisisi.
Siyempre, di pa rin mapipigilan si Lindemberg na patayin si Eloá
kahit may batas na laban sa femicide no'n.
Ang pagkakaiba, mas nagiging aware na ang mga tao.
Sa tingin ko, medyo mabagal pa rin,
pero umaabot na sa pagkilala
na mabigat ang mga karahasan
laban sa mga babae.
Puno ng pananabik ang hapon, sa loob
at sa harap ng Santo André's courthouse.
Naghintay ang prosecution at defense
sa hatol ng jury.
Dapat makulong siya.
- Gaano siya katagal sa kulungan? - 'Yong pinakamatagal.
Sinira niya ang pamilya ko, alam mo 'yon?
Ngayon kami…
Kinakaya namin, di ba?
Kinakaya namin.
Pero masakit pa rin.
Ano kaya kung si Eloá…
Di niya nakita 'yong anak kong babae.
Ano?
June 21, birthday ni Ronickson.
Sana makasama namin siya dito sa São Paulo.
Miss na miss na siya ng pamilya namin.
August 5, birthday ng bunsong kapatid ko.
Ang mahal na mahal kong si Everton Douglas.
Sana maging sobrang masaya ang araw na 'to.
Sa 2008, ako…
Una, pupunta ako sa beach.
Pangalawa, magpapahinga muna.
Pangatlo, maghanap ng trabaho.
Pang-apat,
ma-engage kay Liso.
HINATULAN SI LINDEMBERG ALVES NG 98 YEARS SA KULUNGAN.
NAPABAWASAN NIYA ITO SA 39 YEARS
AT NASA SEMI-OPEN PRISON REGIME SIYA NGAYON.
NO'NG 2018, INATASAN ANG PAMAHALAAN
NG SÃO PAULO NA MAGBAYAD KAY NAYARA
PARA SA MORAL, MATERIAL AT AESTHETIC NA PINSALA.
WALANG NAKUHANG KABAYARAN ANG PAMILYA NI ELOÁ MULA SA PUBLIC AUTHORITIES.
MATAPOS ANG KASO NI ELOÁ, NAGLATHALA NG RESOLUTION
ANG SÃO PAULO PUBLIC SECURITY DEPT NG MAS MAHIGPIT NA PROTOCOL
AT NILIMITAHAN ANG PAGSALI NG MEDIA SA MGA NEGOTIATION SA KIDNAPPING.
NAGDESISYON ANG PAMILYA NA I-DONATE ANG MGA ORGAN NIYA.
PITONG MAGKAKAIBANG TAO ANG NAKATANGGAP
NG PUSO, BAGA, LAPAY, ATAY, BATO AT CORNEA NI ELOÁ.
Nagsalin ng Subtitle: Vanessa Labrusca